text: 1000 tak for prisen.
  Mange af mine værker fortæller om hvordan mennesker – især kvinder – bliver undertrykt af en bog, som såkaldt hellige mænd bruger som våben og tortur-instrument.
  Det giver mig problemer. Det giver mig også opbakning. Det giver mig mening.
  For jeg ved, at min kunst skubber til folk.
  Jeg ved at min kunst får folk til at spørge sig selv, om det er i orden det jeg gør. Og når de spørger sig selv om dét – så er de også nødt til at spørge sig selv om, hvorfor jeg gør det.
  Og i det spørgsmål ligger en erkendelse.
  En erkendelse af, at man kan ikke være neutral. Enten er man på den undertryktes side, eller også er man ikke.
  Jeg har aldrig tvivlet på Pias og Mortens opbakning, og jeg vil gerne benytte lejligheden til at sige tak for mange gode oplevelser. Og ikke mindst tak for at I gav mig mulighed for at udstille på Christiansborg i forbindelse med Kvindernes Internationale Kampdag sidste år.
  Jeg modtager prisen med glæde, stolthed og taknemmelighed.
  Tak.
  [Find prisuddelingstalen under 'relateret'.]
  